PLE เจ็บหนัก! Q3/58 พลิกขาดทุน 314.57 ลบ. หลังรายได้หด-ต้นทุนพุ่ง
PLE เจ็บหนัก! Q3/58 พลิกขาดทุน 314.57 ลบ. จากปีก่อนมีกำไร 26.51 ลบ. หลังรายได้หด-ต้นทุนพุ่ง ขณะที่ช่วง 9 เดือนมีผลขาดทุน 751.84 ลบ. จากปีก่อนมีกำไร 92.45 ลบ.
13 พ.ย. 2558

บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 314.57 ล้านบาท หรือขาดทุนสุทธิ 0.29 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 26.51 ล้านบาท หรือมีกำไรสุทธิ 0.02 บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 751.84 ล้านบาท หรือขาดทุนสุทธิ 0.69 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 92.45 ล้านบาท หรือมีกำไรสุทธิ 0.09 บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากบริษัทมีรายได้รวมลดลง ขณะที่มีอัตราส่วนต้นทุนในการรับเหมาก่อสร้างสูงขึ้น